Henri Boulad

**Henri Boulad**  (1931–2023) var en egyptisk jesuitt, mystiker og forfatter. Fra 2017 hadde han ungarsk statsborgerskap, i tillegg til egyptisk og libanesisk statsborgerskap.
## Liv og virke
### Bakgrunn
Henri Boulad, sønn av en italiensk-syrisk familie, sluttet seg til jesuittordenen i 1950 og fullførte sitt toårige novisiat i Bikfaya i Libanon. Deretter studerte han litteratur i Laval fra 1952 til 1954 og filosofi i Chantilly fra 1954 til 1957. Han underviste i to år ved jesuittkollegiet i Kairo og studerte katolsk teologi i Libanon fra 1959 til 1963.

### Prest
Han ble ordinert til prest av melkittisk ritus i 1963.  I 1965 deltok han i et jesuittopplæringsprogram i Pomfret i Connecticut, og fullførte en doktorgrad i psykologi ved University of Chicago.

Fra 1967 arbeidet han i Egypt. Han var superior for jesuittene i Alexandria, regionalsuperior for jesuittene i Egypt og professor i teologi i Kairo. Fra 1984 til 1995 var han sjef for *Caritas Egypt* og president for *Caritas Nord-Afrika og Midtøsten*. Fra 1991 til 1995 var han visepresident for Caritas Internationalis for Midtøsten og Nord-Afrika. I 2004 ble han rektor ved jesuittkollegiet i Kairo.

I sitt brev av 2007, «SOS pour l’Église d’aujourd’hui» (*SOS for dagens kirke*) til pave Benedikt XVI, som ble publisert i 2009, ba han om en nytenkning i den katolske kirke og tok til orde for en teologisk og åndelig nytenkning og utdyping av kirkens pastorale rammeverk, som bør kombineres med en pastoral forkynnelse av den universelle kirke. I 2010 uttalte han at Europa hadde «mistet sin sjel».

Våren 2017 fikk han ungarsk statsborgerskap. I følge sin egen beretning ønsket han å uttrykke sin støtte til Ungarns restriktive flyktningpolitikk under statsminister Viktor Orbán.

Han var en ekspert på islam. Som borger av Egypt sdiden sine tisligest år, var han svært kritisk til noen av trekk i samtidens islam, samtidig som han insisterte på at dialogen mellom kristne og muslimer måtte fortsette, men ikke i sin nåværende form, som han hevdet bare er løgn og kompromiss, og derfor ikke er dialog,  og forstyrrer den ekte dialog. Som menneskerettighetsaktivist var han var en velplassert observatør av den arabiske våren, og spesielt den egyptiske revolusjon i 2011. Han oppfordret Vesten til ikke å gi etter for kynisme, støtte folks ambisjoner om frihet og ikke alliere seg med religiøse fundamentalister.

Pater Boulad har utgitt sine tallrike bøker på fjorten språk, som blant annet fransk, arabisk og tysk.

Pater Henri Boulad døde den 14. juni 2023, i en alder av 91 år.

## Publikasjoner
* *La famille : de l'enracinement à la liberté* (Éditions Médiaspaul, 2016) 
* *Mourir, c'est naître : l'amour, la mort et l'au-delà* (Éditions Médiaspaul, 2015) 
* *La foi et le sens* (Éditions Médiaspaul, 2014) 
* *Jésus de Nazareth : Qui es-tu ?* (Éditions Anne Sigier, 2006) 
* *Le Mystère de l’Être* (Éditions Anne Sigier, 2006) 
* *L'Islamisme* (Fidelite, 2004, avec Philippe Lenoir, Charles Delhez et Joseph Maïla) 
* *Changer le monde : Expérience mystique et engagement* (Saint-Augustin, 2004) 
* *Chasteté et consécration* (Éditions Anne Sigier, 2003) 
* *Amour et Sexualité* (Éditions Anne Sigier, 2003) 
* *L'Amour Fou de Dieu* (Éditions Anne Sigier, 2002) 
* *L'Amour et le Sacré* (Éditions Anne Sigier, 2002) 
* *Paraboles d'aujourd'hui* (Éd. Saint-Augustin, 2000) 
* *L'anti-destin : l'homme face à sa liberté* (Presses de la Renaissance, 1999) 
* *Les dimensions de l'amour* (Albin Michel, 1996) 
* *L'Homme et le mystère du temps* (Téqui, 1987) 

## Noter

## Referanser